Diari Oficial de la Generalitat Valenciana


Sumari del DOGV 5572, del 07-08-2007 (2007/10035)

Ordre de 31 de juliol de 2007, de la Conselleria de Medi Ambient, Aigua, Urbanisme i Habitatge, sobre delegació de competències sancionadores.
----------------------------------------------------------------------------------------------------------------------------------------------

### Dades del document

Número de DOGV
:   5572

Data del DOGV
:   07-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/10113


Data del document
:   31-07-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * Conselleria Medi Ambient, Aigua, Urbanisme i Vivenda
    * competència administrativa
    * administració regional
    * delegació de poders

Ordre de 31 de juliol de 2007, de la Conselleria de Medi Ambient, Aigua, Urbanisme i Habitatge, sobre delegació de competències sancionadores. [2007/10105]  
A la vista del que disposa l'article 68 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, en relació amb l'article 8 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, la Secretaria Autonòmica de Medi Ambient, Aigua, Urbanisme i Habitatge dependent del conseller és l'òrgan al qual correspon dirigir i coordinar els centres directius adscrits a la seua dependència, i exercir les funcions determinades en l'article 68 de la Llei del Consell.   
Fent ús de les facultats que em confereixen els articles 63 i 28 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat.  
ORDENE  
Article 1  
Delegar la Secretaria Autonòmica de Medi Ambient, Aigua, Urbanisme i Habitatge per a la potestat sancionadora atribuïda per les lleis sectorials al conseller de Medi Ambient, Aigua, Urbanisme i Habitatge en les matèries la competència de les quals li ha sigut atribuïda de conformitat amb el Decret 7/2007, de 28 de juny, del president de la Generalitat, pel qual es determinen les conselleries de la Generalitat i amb el Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge.  
Article 2  
La delegació de competències que es disposa en la present ordre no serà obstacle perquè el conseller de Medi Ambient, Aigua, Urbanisme i Habitatge puga advocar el coneixement i resolució de tots els assumptes que considere oportuns; així mateix podrà revocar la delegació conferida en qualsevol moment, de conformitat amb el que estableix l'article 63.5 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat.  
Article 3  
Les resolucions que es dicten en virtut de la delegació conferida per aquesta ordre esgotaran la via administrativa, de conformitat amb el que estableixen els articles 13.4 i 109.c de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Article 4  
Sempre que es faça ús de la delegació de funcions contingudes en aquesta ordre s'haurà de fer constar el dit punt en la resolució adoptada, segons estableix l'article 63.6 de la Llei 5/1983, del Consell, modificada per la Llei 12/2007, de 20 de març, de la Generalitat, i article 13.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
DISPOSICIÓ FINAL  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 31 de juliol de 2007  
El conseller de Medi Ambient, Aigua, Urbanisme i Habitatge,  
JOSÉ RAMÓN GARCÍA ANTÓN